ZMLUVA O DIELO  č. ............. 

uzavretá podľa § 536 zákona NR SR č. 513/1991 Zb. Obchodného zákonníka
v znení neskorších predpisov (ďalej len „zákon“)
(ďalej len „zmluva“)

	Zmluvné strany:

OBJEDNÁVATEĽ:			 
	Názov:					Mesto Košice
Štatutárny orgán:			MUDr. Richard Raši, PhD., MPH - primátor
Sídlo:					Trieda SNP 48/A, 040 11 Košice
IČO:					00691135
DIČ:	2021186904
IČO DPH:					SK2021186904
Bankové spojenie:	Prima banka Slovensko, a.s. Košice, Hlavná 7
Číslo účtu (IBAN):			SK03 5600 0000 0004 4248 6001		
(ďalej len „objednávateľ“)

a

ZHOTOVITEĽ:			 	
Názov:	
Štatutárny orgán:	 
Sídlo:			
IČO:	
DIČ:	
Bankové spojenie:	
Číslo účtu (IBAN):
Tel., fax:	
Mobil:
(ďalej len „zhotoviteľ“)

ďalej spoločne aj „zmluvné strany“ sa dohodli na zmluve v nasledovnom znení:

Preambula

Zmluva sa uzatvára na základe verejného obstarávania v zmysle zákona č.25/2006 Z. z. v znení neskorších predpisov postupom určeným pre zákazku s nízkou hodnotou v zmysle smernice verejného obstarávateľa č. 33/2013 v znení dodatku č.1/2014.

Čl. I.
Predmet zmluvy,
 rozsah diela

1.	Zhotoviteľ sa zaväzuje, že pre objednávateľa zhotoví dielo v rozsahu za podmienok dohodnutých v tejto zmluve a odovzdá dielo: Spracovanie Územného plánu zóny Košická Nová Ves – Zmeny a doplnky 2015“  (ďalej „ZaD alebo dielo“). Predmetom diela je aktualizácia ZaD v zmysle požiadavky spresnenej v špecifikácii predmetu zákazky (príloha č. 1 k zmluve).

2.	Dielo bude mať tieto samostatné časti:
a) pracovný koncept ZaD,
	b) návrh ZaD pre potreby prerokovania,
	c) návrh ZaD pre potreby schvaľovania s návrhom dodatku k Všeobecne záväznému
         nariadeniu č. 49 (ďalej „VZN č. 49“), 
	d) čistopis ZaD so schvaľovacou doložkou. 

3.	Každá samostatná časť diela ZaD bude spracovaná v súlade s vyhláškou MŽP SR č. 55/2001 Z. z. o územnoplánovacích podkladoch a územnoplánovacej dokumentácii v tlačenej aj digitálnej forme v nasledovnom rozsahu:

	A) Grafická časť:
	- výkres č. 1: „Širšie vzťahy“ 	M 1:10000
	- výkres č. 2: „Komplexný  urbanistický návrh“	   				M 1:  2000
- výkres č. 3: „Návrh technickej vybavenosti“					M 1:  2000
- výkres č. 4: „CO doložka“ 							M 1:  2000

	B) Textová časť:
	- Sprievodná správa 
	- Regulatívy – záväzná časť

4.	Zhotoviteľ vykoná a dokončí dielo v súlade so zmluvou. Zhotoviteľ zaisťuje všetky ďalšie plnenia, ktoré sú nevyhnutné pre dokončenie diela, ako je definované v zmluve. Dielom sa tiež rozumejú všetky prípravné práce a služby súvisiace s realizáciou diela. V priebehu spracovania bude zhotoviteľ konzultovať čiastkové riešenie diela s objednávateľom. 

5.	Zhotoviteľ vyhlasuje, že činnosti, ku ktorým sa podľa tejto zmluvy zaviazal, spadajú do jeho predmetu podnikania, pre túto prácu je plne kvalifikovaný, vykoná ju samostatne, pod vlastným menom, na vlastnú zodpovednosť, disponuje kapacitami v potrebnom počte a kvalifikačnej skladbe.

6.	Súčasti diela budú odovzdané objednávateľovi čiastkovo, tak ako je uvedené v článku II., ods. 2 tejto zmluvy.

Čl. II.
Termín, dodanie predmetu zmluvy, miesto a spôsob odovzdania

1.	Zhotoviteľ sa zaväzuje, že bude dodržiavať termíny, ako čiastkové tak i konečný, podľa časového harmonogramu vypracovaného obstarávateľom a schváleného objednávateľom.

2.	Objednávateľovi bude odovzdané dielo v rozsahu podľa čl. I. tejto zmluvy v nasledovných termínoch, prípadne skôr:
a) pracovný koncept ZaD (článok I., ods. 2., písm. a) zmluvy) do 15 dní od podpísania tejto zmluvy	
b) návrh ZaD pre potreby prerokovania (článok I., ods. 2., písm. b) zmluvy) do 15 dní od doručenia pripomienok ku pracovnému konceptu ZaD (článok II.ods.2 písm. a) zmluvy)
	c) návrh ZaD pre potreby schvaľovania v mestskom zastupiteľstve (ďalej „MZ“) (článok
        I., ods. 2., písm. c) zmluvy) do 7 dní od doručenia vyhodnotenia pripomienok od obstarávateľa
	d) čistopis ZaD so schvaľovacou doložkou (článok I, ods. 2., písm. d) zmluvy) do 30 dní 
        od schválenia v MZ.

3.	Predmet zmluvy podľa článku I., ods. 2., písm. a) tejto zmluvy bude odovzdaný 1x v papierovej forme poskladaný na formát A4 podľa spresnení v špecifikácií predmetu zákazky (príloha č. 1 k zmluve). 

4.	Predmet zmluvy podľa článku I., ods. 2., písm. b) tejto zmluvy bude odovzdaný 6x v papierovej forme poskladaný na formát A4  podľa spresnení v špecifikácií predmetu zákazky (príloha č. 1 k zmluve). Digitálna verzia bude odovzdaná na 1ks CD nosiča v súboroch s koncovkou .dgn, .pdf a .rtf, v štruktúre digitálnej verzie ÚPD v rozsahu podľa tlačenej časti. Digitálna verzia v súboroch s koncovkou pdf, určená pre zverejnenie na webovej stránke bude mať max. veľkosť jedného súboru 3 MB.

5.	Predmet zmluvy podľa článku I, ods. 2., písm. c) tejto zmluvy, bude odovzdaný 3x v papierovej forme poskladaný na formát A4 podľa spresnení v špecifikácií predmetu zákazky (príloha č. 1 k zmluve). Digitálna verzia bude odovzdaná na 1ks CD nosiča v súboroch s koncovkou .dgn, .pdf a .rtf, v štruktúre digitálnej verzie UPD v rozsahu podľa tlačenej časti. Digitálna verzia v súboroch s koncovkou pdf, určená pre zverejnenie na webovej stránke bude mať max. veľkosť jedného súboru 3 MB.

6.	 Predmet zmluvy podľa článku I., ods. 2., písm. d) tejto zmluvy, bude odovzdaný 6x v papierovej forme poskladaný na formát A4 podľa spresnení v špecifikácií predmetu zákazky (príloha č. 1 k zmluve). Digitálna verzia bude odovzdaná na 1ks CD nosiča v súboroch s koncovkou .dgn, .pdf a .rtf, v štruktúre digitálnej verzie ÚPD v rozsahu podľa tlačenej časti. Digitálna verzia v súboroch s koncovkou pdf, určená pre zverejnenie na webovej stránke bude mať max. veľkosť jedného súboru 3 MB.

7.	V prípade potreby, ktorá vyplynie z prerokovania ZaD je zhotoviteľ povinný upraviť návrh po prerokovaní, resp. v prípade potreby vyplývajúcej zo schvaľovania návrhu v mestskom zastupiteľstve spracovať čistopis aktualizácie.

8.	Miesto dodania diela je Mesto Košice, Trieda SNP 48/A, 040 11 Košice, Oddelenie výstavby, investícií a stavebného úradu, referát Útvar hlavného architekta mesta Košice.

9.	Pre prevzatie jednotlivých súčastí diela podľa zmluvy zhotoviteľ vyhotoví protokoly o ich odovzdaní a prevzatí.

Čl. III.
Cena za dielo

1.	Cena za dielo je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov vo výške:
	bez DPH .................... €, DPH je .................... €, spolu vrátane DPH ................... €
	 (slovom štrnásťtisícsto).
	Na dohodnutý rozsah predmetu zákazky je cena konečná.,00-	

2.	Podkladom pre úhradu ceny diela bude faktúra vystavená zhotoviteľom po dodaní diela (alebo jeho súčastí) v zmysle podmienok zmluvy podľa čl. I. a II.

3.	Zmluvné strany sa dohodli na tom, že cena diela bude uhradená po odovzdaní jednotlivých častí diela takto: 
	- po dodaní návrhu ZaD pre potreby prerokovania (článok I., ods. 2., písm. b) tejto
        zmluvy), vo výške 50% z celkovej ceny za dielo
	- po dodaní čistopisu ZaD (článok I., ods. 2., písm. d) tejto zmluvy), vo výške 50% 
       z celkovej ceny za dielo

4.	Zhotoviteľ je oprávnený vystaviť faktúry podľa ods. 3 a doručiť ich objednávateľovi až po uplynutí lehoty na reklamáciu podľa článku VI. ods. 3 zmluvy. Faktúry podľa ods. 3 sú splatné do 30 kalendárnych dní odo dňa ich doručenia objednávateľovi. V prípade reklamácie diela alebo jeho časti sa lehota splatnosti faktúr predlžuje o čas potrebný na  odstránenie vád, nedostatkov a chýb.

Čl. IV.
Sankcie a zodpovednosť za škodu

1.	Ak zhotoviteľ poruší svoju povinnosť vyplývajúcu z tejto zmluvy alebo zo zákona, je povinný nahradiť objednávateľovi škodu tým spôsobenú bez ohľadu na povahu okolností, v dôsledku ktorých došlo k porušeniu povinností zhotoviteľa.

2.	Zhotoviteľ zodpovedá za vady, ktoré má dielo (výsledok realizácie predmetu zmluvy) alebo jeho časti v čase jeho odovzdania objednávateľovi. V prípade sporu o to, či odovzdané dielo (výsledok realizácie predmetu zmluvy) alebo jeho časti vykazuje vady, chyby a nedorobky, sa má za to, že tomu tak je, a to až do doby, než sa preukáže opak; dôkazné bremeno nesie v takomto prípade zhotoviteľ.

3.	Zhotoviteľ nezodpovedá za vady, ktoré boli spôsobené  použitím podkladov dodaných objednávateľom, ak zhotoviteľ ani pri všetkej odbornej starostlivosti nemohol zistiť ich nevhodnosť, prípadne na to objednávateľa upozornil, a ten na ich použití trval.

4.	Zhotoviteľ diela nezodpovedá za vady diela ktoré boli spôsobené nedodaním východiskových podkladov objednávateľom, o ktorých zhotoviteľ pri svojej odbornej spôsobilosti nemohol mať informácie, poprípade na tieto podklady upozornil  objednávateľa  a ten ich nezískal a nedodal v zmysle zmluvných podkladov.

5.	V prípade omeškania s plnením predmetu zmluvy alebo jeho časti zhotoviteľom, oproti dojednaným lehotám v tejto zmluve (článok II., ods. 2) je objednávateľ oprávnený uplatniť si voči zhotoviteľovi zmluvnú pokutu vo výške 0,5 % denne z ceny celého diela za každý deň omeškania. 

6.	Ak nedodrží zhotoviteľ termín odstránenia vád predmetu zmluvy uplatnených počas realizácie predmetu zmluvy do jeho prevzatia resp. do prevzatia jeho časti, je objednávateľ oprávnený uplatniť si voči zhotoviteľovi zmluvnú pokutu vo výške 0,1 % z ceny reklamovaného diela za každý deň omeškania, a to až do odstránenia vád diela resp. jeho časti.

7.	Ak nedodrží zhotoviteľ termín odstránenia vád reklamovaných objednávateľom v stanovenom termíne, je objednávateľ oprávnený uplatniť si voči zhotoviteľovi zmluvnú pokutu vo výške 0,1 % z ceny reklamovaného diela za každý deň omeškania,  a to až do odstránenia vád a chýb diela, resp. jeho časti.
 
8.	Ustanovenia o zmluvných pokutách obsiahnuté v tejto zmluve sa nedotýkajú práv oprávnenej zmluvnej strany na náhradu škody spôsobenej porušením povinnosti, ktorej splnenie bolo zabezpečené dojednaním o zmluvnej pokute, ako ani nárokov vyplývajúcich z vád predmetu zmluvy uplatnených objednávateľom voči zhotoviteľovi.

9.	Zmluvné strany sa dohodli, že zmluvné pokuty dojednané zmluvnými stranami v tejto zmluve sa v prípade ich uplatnenia stávajú splatnými v okamihu, kedy nastane skutočnosť majúca za následok vznik práva na jej zaplatenie oprávnenej zmluvnej strane, pokiaľ v tejto zmluve nie je uvedené inak.

10.	Objednávateľ je oprávnený vo vzťahu k vyúčtovanej zmluvnej pokute započítať jednostranným úkonom oprávnené splatné i nesplatné pohľadávky zhotoviteľa voči objednávateľovi, ak sú uplatnené.

11.	Zaplatenie zmluvných pokút dojednaných v tejto zmluve nezbavuje zhotoviteľa povinnosti splniť svoje záväzky zabezpečené zmluvnou pokutou.

12.	V prípade zistenia vád diela, má objednávateľ právo požadovať a zhotoviteľ povinnosť odstrániť vady bezplatne a na vlastné náklady a ďalej má povinnosť odstrániť všetky škody, ktoré vady spôsobili. Ak po dohode odstráni vadami spôsobené škody objednávateľ sám alebo prostredníctvom tretej osoby, je oprávnený zhotoviteľovi vyúčtovať všetky náklady, ktoré mu v súvislosti s odstránením škôd vznikli. Akákoľvek vada môže byť vyhlásená za odstránenú iba v prípade, že bude zhotoviteľom odstránená aj všetky škody, ktoré ňou boli spôsobené.

Čl. V.
Vlastníctvo diela

1.	Výsledky súvisiace s plnením predmetu tejto zmluvy o dielo sú bezvýhradným vlastníctvom objednávateľa.

2.	Zhotoviteľ sa zaväzuje, že výsledky, ani podklady poskytnuté objednávateľom, súvisiace s plnením predmetu tejto zmluvy o dielo neposkytne bez súhlasu objednávateľa tretej osobe. Pre svoje potreby zhotoviteľ môže využiť tieto výsledky alebo podklady po písomnom súhlase objednávateľa.

Čl. VI.
	Zastupovanie vo veciach technických, vykonávanie kontroly, záruka a reklamácie

1.	Za objednávateľa je v technických otázkach poverená rokovať hlavná architektka mesta Ing. arch. Petronela Királyová, tel. +421 55 6419 471, fax. +421 55 622 84 91, e-mail: petronela.kiralyova@kosice.sk, alebo jej nástupca vo funkcii.

2.	Za zhotoviteľa je v technických otázkach poverený rokovať „..........................................“, odborne spôsobilá osoba podľa §4 zákona SNR č. 138/1992 zb. o autorizovaných architektoch a autorizovaných stavebných inžinieroch v znení neskorších predpisov, oprávnená vykonávať činnosti vo výstavbe v rozsahu „spracovanie územnoplánovacích podkladov a územnoplánovacej dokumentácie“

3.	Objednávateľ je povinný si prekontrolovať do 30 dní dodaný predmet zmluvy a prípadné vady, chyby a nedorobky písomne reklamovať u zhotoviteľa bez zbytočného odkladu. V reklamácii musí byť popis reklamovaného nedostatku alebo chyby.

4.	Objednávateľ má v priebehu spracovávania diela právo na výkon kontroly z hľadiska kvality, koordinácie spracovávania, ako aj predpokladov splnenia termínu plnenia.

5.	Objednávateľ má právo na bezodkladné a bezplatné odstránenie opodstatnene reklamovaného nedostatku alebo chyby plnenia.

Čl. VII.
Záverečné ustanovenia

1.	Táto zmluva o dielo je platná dňom podpísania oboma zmluvnými stranami a účinná dňom nasledujúcim po dni jej zverejnenia na webovom sídle mesta Košice (www.kosice.sk).

2.	Zmluva zaniká splnením alebo na základe písomnej dohody zmluvných strán.

3.	Všetky zmeny a doplnky tejto zmluvy o dielo možno uskutočniť formou písomných dodatkov potvrdených oboma zmluvnými stranami. K písomným návrhom dodatkov sa zmluvné strany zaväzujú vyjadriť navrhovateľovi do päť dní od ich doručenia.

4.	Práva a povinnosti objednávateľa a zhotoviteľa, pokiaľ nie sú upravené touto zmluvou o dielo, sa riadia Obchodným zákonníkom a súvisiacimi predpismi.

5.	Zmluva je vyhotovená v 4 rovnopisoch, z ktorých každá zmluvná strana dostane po dve vyhotovenia.

6.	Neoddeliteľnou súčasťou zmluvy je príloha č. 1 k zmluve – Špecifikácia predmetu zákazky

7.	Zmluvné strany prehlasujú, že si zmluvu prečítali, jej zneniu porozumeli, že nebola uzatvorená v tiesni za nápadne nevýhodných podmienok a zodpovedá ich slobodnej vôli.

v Košiciach dňa :	v                            dňa: 

za objednávateľa :	za zhotoviteľa:

...........................................................	..........................................................
	
MUDr. Richard Raši, PhD., MPH
         primátor mesta Košice